ร้านนี้เน้นชาเขียว ที่นำมาจากเกียวโตเป็นหลัก เมนูส่วนใหญ่จะเป็นพาร์เฟ่ต์  และไอติมเป็นหลัก ร้านเล็ก อยู่ระหว่างทางเดิน มีโต๊ะนั่งไม่กี่ที่ ร้านคนค่อนข้างเยอะ เวลามา อาจต้องรอคิวนิดหน่อย วันนี้เราสั่ง
โมจิ มัทชะ พาร์เฟต์ ช่วงนี้มีโปรโมชั่น จากราคา 125 บาท เหลือเพียงแค่ 99 บาทเท่านั้น ในถ้วยล่างสุด จะเป็นวุ้นมัทชะ ซอฟท์ครีม พุดดิ้งมัทชะ คอนเฟลก ชอฟท์ครีมมัทชะ ไข่มุก โมจิครีม ถั่วแดง เจลลี่มัทชะ ปิดท้ายด้วยซอฟท์ครีมมัทชะ เครื่องอัดแน่นในแก้วเดียว รสชาติชาเขียวจริงๆ แม้จะหวานนิดๆ แต่ก็อร่อย ถือว่าใช้ได้เลย ราคาก็ไม่แพง เพราะเครื่องอัดแน่นมากๆ